PTT-BCP ขึ้นเบนซิน-แก๊สโซฮอล์ลิตรละ 50 สต.ส่วน E85 ลิตรละ 30 สต.พรุ่งนี้
PTT-BCP ขึ้นเบนซิน-แก๊สโซฮอล์ลิตรละ 50 สต.ส่วน E85 ลิตรละ 30 สต.พรุ่งนี้
11 มิ.ย. 2558

บริษัท ปตท. จำกัด (มหาชน) หรือ PTT และ บริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันเบนซิน และแก๊สโซฮอล์ 50 สตางค์/ลิตร ยกเว้น E85 ปรับขึ้น 30 สตางค์/ลิตร โดยมีผลวันพรุ่งนี้ (12 มิ.ย.) ขณะที่ยังคงราคาขายปลีกน้ำมันดีเซล
โดยจะส่งผลให้ราคาน้ำมันขายปลีกในสถานีบริการในเขตกรุงเทพฯ และปริมณฑล เป็นดังนี้ เบนซิน ออกเทน 95 ของ PTT อยู่ที่ 35.66 บาท/ลิตร ส่วนราคาแก๊สโซฮอล์ 95 อยู่ที่ 29.90 บาท/ลิตร ,แก๊สโซฮอล์ 91 อยู่ที่ 29.08 บาท/ลิตร, E20 อยู่ที่ 27.68 บาท/ลิตร, E85 อยู่ที่ 23.58 บาท/ลิตร ส่วนดีเซล คงเดิมที่ 25.99 บาท/ลิตร